नई दिल्ली. आज आधुनिक युग में शहर से लेकर गांव तक कंकरीट के जंगल खड़े हो रहे है. जिससे जगह-जगह इमारत बनाने का काम चल रहा है. सड़कों पर सरपट गाड़ियां दौड़ रही है. जिससे वातावरण काफी प्रभावित हो रहा है. धूल-मिट्टी और वायु में फैले अनावश्यक तत्वों के कारण लगातार वायु प्रदूषण बढ़ता जा रहा है. वायु प्रदूषण सिर्फ बाहर ही नहीं अब घर में भी बढ़ रहा है. जिससे सबसे ज्यादा हमारे फेफड़े प्रभावित होते हैं. इस प्रदूषण से निपटने के लिए मनुष्य बहुत से उपाय कर रहा है. लेकिन इससे बचाव के लिए सबसे अधिक जरूरी है इम्‍यून सिस्‍टम को मजबूत बनाना. यह तभी हो सकता है. जब हम विटामिन ई युक्त पदार्थों का प्रयोग करे. क्योंकि इसमें ऐसे एंटी आक्सीडेंट होते हैं जो हमारे रोग प्रतिरोधी तंत्र को मजबूत रखते हैं. विटामिनों में विटामिन ई शरीर के लिए जरूरी पोषक पदार्थों में से एक है.